A Bizottság 2000/2003/EK rendelete
(2003. november 13.)
a banán behozatali vámkontingensei keretében a nem hagyományos piaci szereplők allokációs kérelmeire alkalmazandó csökkentési százalékok 2004-es évre való meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre [1],
tekintettel a 404/93/EGK tanácsi rendeletnek a banán Közösségbe történő behozatalát szabályozó rendelkezések tekintetében történő alkalmazására vonatkozó részletes szabályok megállapításáról szóló, 2001. május 7-i 896/2001/EK bizottsági rendeletre [2], és különösen annak 9. cikke (2) bekezdésére,
mivel:
(1) A tagállamoknak a 896/2001/EK rendelet 9. cikkének (1) bekezdése szerinti értesítése alapján a nem hagyományos piaci szereplők által kérelmezett allokációk összes mennyisége az A/B vámkontingens keretében 4961407,000 tonna, a C vámkontingens keretében pedig 399750,000 tonna.
(2) Ezért az A/B, illetve a C vámkontingens keretében a 2004-es évre rögzíteni kell a nem hagyományos piaci szereplőkre vonatkozó allokációk meghatározásához alkalmazandó százalékokat.
(3) Az e rendelet keretében elfogadott rendelkezések nem sértik azon intézkedéseket, amelyeket az Unió bővítése keretében egy későbbi időpontban hozhatnak meg.
(4) Annak érdekében, hogy 2004 első negyedévében elegendő idő álljon a piaci szereplők rendelkezésére az engedélykérelmek benyújtásához, e rendeletnek haladéktalanul hatályba kell lépnie,
ELFOGADTA EZT A RENDELETET:
1. cikk
A 404/93/EGK rendelet 18. cikkében előírt A/B és C vámkontingens tekintetében a nem hagyományos piaci szereplőknek a 896/2001/EK rendelet 9. cikkének (2) bekezdése értelmében a 2004-es évre kiosztandó allokációs mennyiség az allokációs kérelemben meghatározott mennyiség következőkben feltüntetett százalékának felel meg:
a) valamennyi A/B nem hagyományos piaci szereplő esetében: 9,09036 %,
b) valamennyi C nem hagyományos piaci szereplő esetében: 20,63789 %.
2. cikk
Ez a rendelet 2003. november 14-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. november 13-án.